

**ประกาศเทศบาลตำบลหนองเบน**

**เรื่อง ปรับปรุงแผนอัตรากำลัง 3 ปี ประจำปีงบประมาณ 2561-2563**

**ฉบับแก้ไขเพิ่มเติม (ฉบับที่ 2) พ.ศ. 2563**

......................................

 ตามที่เทศบาลตำบลหนองเบน อำเภอเมืองนครสวรรค์ จังหวัดนครสวรรค์ ได้ประกาศใช้แผนอัตรากำลัง 3 ปี ประจำปีงบประมาณ 2561 – 2563 โดยมีผลบังคับใช้ตั้งแต่วันที่ 1 ตุลาคม 2560 เป็นต้นไป เนื่องจากเทศบาลตำบลหนองเบนได้ขออนุมัติกำหนดตำแหน่งเพิ่ม ดังนี้

 **พนักงานเทศบาล**

1. ตำแหน่งพยาบาลวิชาชีพ (ปฏิบัติการ/ชำนาญการ) สังกัด งานศูนย์บริการสาธารณสุข กองสาธารณสุขและสิ่งแวดล้อม จำนวน 1 อัตรา

**ประเภทพนักงานจ้างทั่วไป**

1. ตำแหน่งพนักงานดับเพลิง สังกัด งานป้องกันและบรรเทาสาธารณภัย ฝ่ายปกครอง สำนักปลัดเทศบาล จำนวน 2 อัตรา

2. ตำแหน่ง คนงานทั่วไป สังกัด งานธุรการ ฝ่ายบริหารงานคลัง กองคลัง จำนวน 1 อัตรา

3. ตำแหน่ง คนงานทั่วไป สังกัด งานแผนที่ภาษีและทะเบียนทรัพย์สิน ฝ่ายพัฒนารายได้ กองคลัง จำนวน 1 อัตรา

4. ตำแหน่ง คนงานทั่วไป สังกัด งานธุรการ กองการศึกษา จำนวน 1 อัตรา

5. ตำแหน่ง คนงานทั่วไป สังกัด งานสุขาภิบาลอนามัยและสิ่งแวดล้อม ฝ่ายบริหารงานสาธารณสุข กองสาธารณสุขและสิ่งแวดล้อม จำนวน 2 อัตรา

เทศบาลตำบลหนองเบน จึงจำเป็นต้องปรับปรุงแผนอัตรากำลัง 3 ปี ประจำปีงบประมาณ 2561 – 2563 ฉบับแก้ไขเพิ่มเติม (ฉบับที่ 2) พ.ศ. 2563 เพื่อใช้เป็นเครื่องมือในการวางแผนใช้อัตรากำลังคน ให้สามารถดำเนินการตามภารกิจของเทศบาลตำบลหนองเบนได้อย่างมีประสิทธิภาพและประสิทธิผล นั้น

อาศัยอำนาจตามความในมาตรา 15 และมาตรา 23 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 และข้อ 5 ของประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับอัตราตำแหน่งและมาตรฐานของตำแหน่ง ลงวันที่ 22 พฤศจิกายน 2545 ประกอบมติคณะกรรมการพนักงานเทศบาลจังหวัดนครสวรรค์ มีมติเห็นชอบการปรับปรุงแผนอัตรากำลังพนักงานเทศบาลและพนักงานจ้าง 3 ปี ประจำปีงบประมาณ 2561 – 2563 ฉบับแก้ไขเพิ่มเติม (ฉบับที่ 2) พ.ศ. 2563 ในการประชุมครั้งที่ 12/2562 เมื่อวันที่ 23 ธันวาคม 2562 เทศบาลตำบลหนองเบน อำเภอเมืองนครสสวรรค์ จังหวัดนครสวรรค์ จึงประกาศปรับปรุงแผนอัตรากำลัง 3 ปี ประจำปีงบประมาณ 2561 – 2563 ฉบับแก้ไขเพิ่มเติม (ฉบับที่ 2) พ.ศ. 2563 **โดยให้มีผลบังคับใช้ตั้งแต่วันที่ 2 มกราคม 2563 เป็นต้นไป**

จึงประกาศให้ทราบโดยทั่วกัน

 ประกาศ ณ วันที่ 9 มกราคม พ.ศ. 2563

(นายเชลงศักดิ์ อนวัช)

นายกเทศมนตรีตำบลหนองเบน